
Les 3 – Werkkaart

	Aktiwiteit 1: Besluitnemingsproses in die Keuse van 'n Loopbaankategorie
Voltooi die volgende aktiwiteit saam met 'n maat.


In die tabel hieronder word die stappe van die loopbaanbesluitnemingsproses in kolom A uiteengesit. Kolom B bevat verskillende aktiwiteite wat met elke stap verband hou. Pas elke aktiwiteit by die korrekte stap in die proses deur die korrekte letter (A-E) langs die vraagnommers (1.1 tot 1.5) te skryf. 
	Kolom A
	Kolom B

	1.1.
	Identifiseer die Besluit
	A
	Die leerder bly oopkop met die wete dat hulle in meer as een loopbaankategorie kan slaag. Hulle ondersoek verskillende paaie, insluitend maatskaplike werk, onderrig en berading om te sien wat die beste met hul belangstellings en aspirasies ooreenstem.

	1.2.
	Versamel Inligting
	B
	Die leerder doen vrywilligerswerk by 'n plaaslike gemeenskapsentrum om praktiese ervaring in maatskaplike werk op te doen. By die sentrum mentor hulle jonger leerders om hul onderrigvaardighede te ontwikkel. 

	1.3.
	Oorweeg Alternatiewe 
	C
	'n Graad 9-leerder moet die vakke kies wat hulle in graad 10-12 wil neem. Om hulle te help besluit, oorweeg hulle dit om 'n loopbaankategorie te kies wat met hul sterkpunte, vermoëns, belangstellings en passies ooreenstem.

	1.4.
	Neem Aksie / Tree Op
	D
	Die leerder hou tred met hul vordering deur te besin oor wat hulle mettertyd sal leer en ervaar. 

	1.5.
	Monitor, Evalueer en Pas Aan
	E
	Die leerder doen navorsing oor verskeie loopbaankategorieë en -industrieë en ondersoek die tipe rolle wat beskikbaar is en die vaardighede wat benodig word. Hulle besef dat hulle 'n passie vir mense en uitstekende kommunikasievaardighede het.


1.1. __________________________
1.2. __________________________
1.3. __________________________
1.4. __________________________
1.5. __________________________

	Aktiwiteit 2: Informele Assessering
Voltooi die volgende vrae deur jou Inhoudsopsomming te raadpleeg.


Vraag 2.1
Verskeie opsies word as moontlike antwoorde op die volgende vrae gegee. Kies die korrekte antwoord en skryf slegs die letter (A-D) langs die vraagnommer (2.1.1 tot 2.1.3), byvoorbeeld 2.1.4 D. 
2.1.1.	Analitiese denke word gebruik om:
A.  	stap-vir-stap-instruksies te volg om 'n taak te voltooi.
	B.	'n argument vanuit verskillende perspektiewe te beskou. 	
	C.	komplekse probleme in kleiner dele te verdeel. 
	D.	met verbeeldingryke en onkonvensionele idees vorendag te kom.	

2.1.2.	Praktiese aktiwiteite behels:
	A.	Dieper lees vir beter begrip.  
	B.	Vordering teen jou eie tempo en vlak.
	C. 	Samewerking om 'n taak te voltooi.
	D. 	Leer hoe om met jou hande te werk.

[bookmark: _Hlk164668482]2.1.3.	Om 'n talent te hê beteken dat jy ...
	A. 	reeds al die vaardighede het wat jy benodig.
	B.	moet oefen om iets nuuts te kan doen.
	C.	van nature goed is met die uitvoer van 'n spesifieke aktiwiteit.
	D. 	net deelneem aan dinge wat jou interesseer.
           (3x1) (3)
(Laer Orde)
Vraag 2.2
Gee EEN woord/term vir ELK van die volgende beskrywings. Skryf slegs die woord/term langs die 
vraagnommers (2.2.1 tot 2.2.3).
2.2.1.	Besinning oor jou denkproses en hoe jy jou leerstrategieë kan verbeter.

2.2.2.	Organisering van jouself en jou take op 'n verantwoordelike en doeltreffende manier.

2.2.3.	Aktiwiteite of stokperdjies wat jou werklik gelukkig en tevrede laat voel wanneer jy dit doen.

(3x1) (3)
(Laer Orde)


Vraag 2.3
Beantwoord die volgende vrae deur die antwoord langs die vraagnommers (2.3.1 tot 2.3.2) te skryf. Skryf jou antwoorde in volsinne.

2.3.1.	Onderskei tussen die aanleer van vaardighede en aanlegte.			           		           (1x2) (2)
(Laer Orde)
[bookmark: _Hlk164668600]2.3.2. 	Bespreek waarom dit belangrik is om verskillende loopbaankategorieë in ag te neem wanneer
jy op 'n toekomstige loopbaan moet besluit.     				           	           	           (1x2) (2)
(Middel Orde)
[4]
Vraag 2.4
Lees die uittreksel hieronder en beantwoord die vrae wat volg.
	LOOPBAANBEPLANNING 
Loopbaanbeplanning kan vir volwassenes en jongmense kompleks en vreesaanjaend wees. Jy moet onthou dat dit 'n reis is. Jy sal uit elke ervaring leer, groei en verander, en voordeel trek uit die mense wat jy langs die pad ontmoet. Dit kan help om jou te verbeel dat jy 'n reis beplan. Wanneer jy 'n reis beplan, gaan jy deur 'n aantal stappe en besluite om dit 'n genotvolle ervaring te maak. Net soos die beplanning van 'n reis, kan jou loopbaanpad in stappe opgedeel word.  

[Aangepas uit https://kingsway.school.nz/wp-content/uploads/2021/10/Helping-youth-make-career-decisions  
Toegangsdatum: 26 Maart 2023]



2.4.1.	Definieer die term 'besluitnemingsproses'.					                                      (1x1) (1)
(Laer Orde)
2.4.2.	Noem enige TWEE stappe in die besluitnemingsproses.			                       	           (2x1) (2)
(Laer Orde)
2.4.3.	Bespreek TWEE redes waarom die oorweging van jou sterkpunte 'n belangrike stap in die keuse van
'n toepaslike loopbaankategorie is.		           				          		           (2x2) (4)
(Middel Orde)
2.4.4.	Beveel EEN aksie aan wat 'n graad 8-leerder kan neem om vir hul gekose loopbaankategorie te begin voorberei. Dui ook in jou antwoord aan hoe die aksie hulle kan help om te bepaal of hulle 'n toepaslike loopbaankategorie gekies het.      					           			           (1x3) (3)
(Hoër Orde)
[10]

